O‘zgidromet Qamchiq dovonida qor yog‘ib, tuman tushishi va shamol kuchayishidan ogohlantirdi

O‘zgidrometning xabar berishicha, 21—22-dekabr kunlari A-373 “Toshkent—O‘sh” avtomobil yo‘lining Qamchiq dovoni qismida qor, vaqti-vaqti bilan kuchli qor yog‘ishi, tuman tushib, ko‘rinuvchanlik 50 m gacha pasayishi mumkin.
Shuningdek, shamol tezligi sekundiga 18—23 metrgacha kuchayishi, yo‘lda qor uyumlari, muzlamalar hosil bo‘lishi kutilmoqda.